# Ol skam we i taketem ol woka blong PALM skim

I gat samfala woka blong Pacific Australia Labour Mobility (PALM) skim we oli stap gat ol bigfala kaon afta we oli bin givimaot sam pesonel infomesen mo infomesen blong bank akaon blong olgeta blong kasem mane.

|  |
| --- |
| Wajaot long ol saen ia |
| * **Man/woman i kam visitim yu:** wan man o woman i kam noknok long doa blong yu mo hem i talem se i save helpem yu blong kasem mane o wan lon – nomoli amaon blong hem i bitim $5,000.
* **Ol pesonel infomesen o bank login:** hem i askem yu blong givim ol pesonel infomesen blong yu, inkludum ol aedentiti dokumen o login blong intanet banking.
* **Komisen peimen:** hem i karem pat blong mane blong yu mo hem i talem se bae i yusum blong karem moa invesmen blong yu (blong winim moa mane).
* **Pasem toksave abaot lon ia long narafala man**: samtaem bae hem i askem yu blong help blong pasem toksave abaot lon ia long ol narafala pipol long komuniti.
 |

### Wanem yu mas save

Sapos wan man o woman i kam kasem doa blong yu mo yu stap wari long sefti blong yu, plis kolem **000** o go long lokol polis stesen blong yu.

* **Kipim infomesen blong yu i sef:**
	+ neva serem ol login o paswod blong bank akaon blong yu
	+ neva serem ol pesonel aedentiti dokumen blong yu i go long ol man we yu no save olgeta
* **Ripotem:** kontaktem bank blong yu sapos yu luk wan samting i defren long akaon blong yu o sapos wan skama (man o woman we i mekem skam) i karem mane o infomesen blong yu.
* **‘Do not knock’ (no noknok long doa):** printim mo putum wan saen long doa we hemi talem ‘no noknok long doa’.

### Sapot mo rikavri

Sapos yu bin givim ol pesenol infomesen blong yu o infomesen blong bank akaon blong yu i go long wan narafala man o woman, mekem ol samting ia hariap:

* **Kontaktem bank blong yu:** sapos yu bin serem infomesen o paswod blong bank akaon blong yu i go long wan narafala man o woman, kontaktem bank blong yu hariap. Askem olgeta blong stopem eni transaksen.
* **Protektem aedentiti blong yu:** sapos yu bin serem eni pesonel infomesen, yu save kontaktem IDCARE blong askem advaes. IDCARE i save givim tingting blong yu rikava long skam mo protektem yu wan long fiuja. Yu save kontaktem IDCARE long 1800 595 160.
* **Faenansol kaonseling:**Sapos yu gat eni problem long saed blong mane mo yu nidim help blong save wanem blong mekem, kontaktem National Debt Helpline long 1800 007 007 blong kasem fri sapot long wan faenansol kaonsela.
* **Sapot long hadtaem:** Sapos yu bin fesem skam ia mo yu wantem tokbaot wetem wan narafala man o woman, plis kontaktem:
	+ Lifeline - kolem 131 114, long enitaem mo long evri dei blong wik, o yu save toktok tru long onlaen jat (‘crisis support online chat’) long websaet ia <https://www.lifeline.org.au/>.
	+ Beyond Blue – yu save toktok long wan kaonsela onlaen long websaet ia <https://www.beyondblue.org.au/support-service/chat>.